CELEX: 62014CN0087
Language: sk
Date: 2014-02-18 00:00:00
Title: Vec C-87/14: Žaloba podaná 18. februára 2014 – Európska komisia/Írsko

7.4.2014   
            
            
               SK
            
            
               Úradný vestník Európskej únie
            
            
               C 102/27
            
         Žaloba podaná 18. februára 2014 – Európska komisia/Írsko
   (Vec C-87/14)
   2014/C 102/37
   Jazyk konania: angličtina
   
      Účastníci konania
   
   
      Žalobkyňa: Európska komisia (v zastúpení: J. Enegren, M. van Beek, splnomocnení zástupcovia)
   
      Žalovaný: Írsko
   
      Návrhy žalobkyne
   
   
               —
            
            
               rozhodnúť, že Írsko si tým, že neuplatnilo ustanovenia smernice Európskeho parlamentu a Rady 2003/88/ES (1) zo 4. novembra 2003 o niektorých aspektoch úpravy pracovného času na organizáciu pracovného času lekárov-juniorov (nemocničných lekárov neposkytujúcich konzultácie), nesplnilo svoje povinnosti podľa článkov 3, 5, 6, článku 17 ods. 2 a článku 17 ods. 5 tejto smernice,
            
         
               —
            
            
               zaviazať Írsko na náhradu trov konania.
            
         
      Žalobné dôvody a hlavné tvrdenia
   
   Článok 3
   Írsko nezabezpečilo lekárom-juniorom, aby sa im počas 24 hodín poskytol minimálny denný odpočinok.
   Článok 5
   Írsko nezabezpečilo, aby sa lekárom-juniorom za každé obdobie siedmich dní poskytol minimálny nepretržitý odpočinok.
   Článok 6
   Írsko nezabezpečilo, aby priemerná dĺžka pracovnej doby za každé obdobie siedmich dní neprekračovala 48 hodín.
   Článok 17 ods. 2
   Írsko nezabezpečilo, aby sa lekárom-juniorom poskytovali rovnocenné náhradné doby odpočinku v prípade, ak musí pracovať bez dôb odpočinku, ktoré sú uvedené v článkoch 3 a 5.
   Článok 17 ods. 5
   Írsko nezabezpečilo, aby v prípade lekárov v rámci ich vzdelávania nebola po skončení prechodného obdobia stanoveného v článku 17 ods. 5 prekročená týždenná pracovná doba.
   
      (1)  Ú. v. ES L 299, s. 9; Mim. vyd. 05/004, s. 381.